athenaeus-soph.deipnosophistae 4.38
ἐν δὲ τῇ πέμπτῃ περὶ Πάρθων διηγούμενός φησιν ὁ δὲ καλούμενος φίλος τραπέζης μὲν οὐ κοινωνεῖ , χαμαὶ δ’ ὑποκαθήμενος ἐφ’ ὑψηλῆς κλίνης κατακειμένῳ τῷ βασιλεῖ τὸ παραβληθὲν ὑπ’ αὐτοῦ κυνιστὶ σιτεῖται καὶ πολλάκις διὰ τὴν τυχοῦσαν αἰτίαν ἀποσπασθεὶς τοῦ χαμαιπετοῦς δείπνου ῥάβδοις καὶ ἱμᾶσιν ἀστραγαλωτοῖς μαστιγοῦται καὶ γενόμενος αἱμόφυρτος τὸν τιμωρησάμενον ὡς εὐεργέτην ἐπὶ τὸ ἔδαφος πρηνὴς προσπεσὼν προσκυνεῖ . ἐν δὲ τῇ ι ς ᾽ περὶ Σελεύκου διηγούμενος τοῦ βασιλέως , ὡς εἰς Μηδίαν ἀνελθὼν καὶ πολεμῶν Ἀρσάκει ᾐχμαλωτίσθη ὑπὸ τοῦ βαρβάρου καὶ ὡς πολὺν χρόνον παρὰ τῷ Ἀρσάκει διέτριψεν ἀγόμενος βασιλικῶς , γράφει καὶ ταῦτα · παρὰ Πάρθοις ἐν τοῖς δείπνοις ὁ βασιλεὺς τήν τε κλίνην ἐφ’ ἧς μόνος κατέκειτο μετεωροτέραν τῶν ἄλλων καὶ κεχωρισμένην εἶχε καὶ τὴν τράπεζαν μόνῳ καθάπερ ἥρωι πλήρη βαρβαρικῶν θοιναμάτων παρακειμένην . ἱστορῶν δὲ καὶ περὶ Ἡρακλέωνος τοῦ Βεροιαίου , ὃς ὑπὸ τοῦ Γρυποῦ καλουμένου Ἀντιόχου τοῦ βασιλέως προαχθεὶς μικροῦ δεῖν τῆς βασιλείας ἐξέβαλε τὸν εὐεργέτην , γράφει ἐν τῇ λ δ τῶν ἱστοριῶν τάδε · ἐποιεῖτό τε τῶν στρατιωτῶν τὰς κατακλίσεις ἐπὶ τοῦ ἐδάφους ἐν ὑπαίθρῳ ἀνὰ χιλίους δειπνίζων . τὸ δὲ δεῖπνον ἦν ἄρτος μέγας καὶ κρέας , τὸ δὲ ποτὸν κεκραμένος οἶνος οἷος δήποτε ὕδατι ψυχρῷ . διηκόνουν δὲ ἄνδρες μαχαιροφόροι καὶ σιωπὴ ἦν εὔτακτος . ἐν δὲ τῇ β ἐν τῇ Ῥωμαίων , φησίν , πόλει ὅταν εὐωχῶνται ἐν τῷ τοῦ Ἡρακλέους ἱερῷ , δειπνίζοντος τοῦ κατὰ καιρὸν θριαμβεύοντος , καὶ ἡ παρασκευὴ τῆς εὐωχίας Ἡρακλεωτική ἐστι . διοινοχοεῖται μὲν γὰρ οἰνόμελι , τὰ δὲ βρώματα ἄρτοι μεγάλοι καὶ καπνιστὰ κρέα ἑφθὰ καὶ τῶν προσφάτως καθιερευθέντων ὀπτὰ δαψιλῆ . παρὰ δὲ Τυρρηνοῖς δὶς τῆς ἡμέρας τράπεζαι πολυτελεῖς παρασκευάζονται ἀνθιναί τε στρωμναὶ καὶ ἐκπώματα ἀργυρᾶ παντοδαπά , καὶ δούλων πλῆθος εὐπρεπῶν παρέστηκεν ἐσθήσεσι πολυτελέσι κεκοσμημένων . Τίμαιος δ’ ἐν τῇ πρώτῃ τῶν ἱστοριῶν καὶ τὰς θεραπαίνας φησὶ παρ’ αὐτοῖς μέχρι οὗ ἂν αὐξηθῶσι γυμνὰς διακονεῖσθαι .
Lemmas: ἐν δέ ὁ πέμπτος περί Πάρθοι διηγέομαι φημί ὁ δέ καλέω φίλος τράπεζα μέν οὐ κοινωνέω , χαμαί δέ ὑποκάθημαι ἐπί ὑψηλός κλίνη κατάκειμαι ὁ βασιλεύς ὁ παραβάλλω ὑπό αὐτός κυνιστί σιτέω καί πολλάκις διά ὁ τυγχάνω αἰτία ἀποσπάω ὁ χαμαιπετής δεῖπνον ῥάβδος καί ἱμάς ἀστραγαλωτός μαστιγόω καί γίγνομαι αἱμόφυρτος ὁ τιμωρέω ὡς εὐεργέτης ἐπί ὁ ἔδαφος πρηνής προσπίπτω προσκυνέω . ἐν δέ ὁ ι̅ ϛ ἒ περί Σέλευκος διηγέομαι ὁ βασιλεύς , ὡς εἰς Μηδία ἀνέρχομαι καί πολεμέω Ἀρσάκης αἰχμαλωτίζω ὑπό ὁ βάρβαρος καί ὡς πολύς χρόνος παρά ὁ Ἀρσάκης διατρίβω ἄγω βασιλικός , γράφω καί οὗτος · παρά Πάρθοι ἐν ὁ δεῖπνον ὁ βασιλεύς ὁ τε κλίνη ἐπί ὅς μόνος κατάκειμαι μετέωρος ὁ ἄλλος καί χωρίζω ἔχω καί ὁ τράπεζα μόνος καθά ἥρως πλήρης βαρβαρικός θοίναμα παράκειμαι . ἱστορέω δέ καί περί Ἡρακλέων ὁ Βεροιαῖος , ὅς ὑπό ὁ Γρυπός καλέω Ἀντίοχος ὁ βασιλεύς προάγω μικρός δέω ὁ βασιλεία ἐκβάλλω ὁ εὐεργέτης , γράφω ἐν ὁ λ δεσποινίδα ὁ ἱστορίη ὅδε · ποιέω τε ὁ στρατιώτης ὁ κατάκλισις ἐπί ὁ ἔδαφος ἐν ὕπαιθρος ἀνά χίλιοι δειπνίζω . ὁ δέ δεῖπνον εἰμί ἄρτος μέγας καί κρέας , ὁ δέ ποτόν κεράννυμι οἶνος οἷος δήποτε ὕδωρ ψυχρός . διακονέω δέ ἀνήρ μαχαιροφόρος καί σιωπή εἰμί εὔτακτος . ἐν δέ ὁ Β ἐν ὁ Ῥωμαῖος , φημί , πόλις ὅταν εὐωχέω ἐν ὁ ὁ Ἡρακλῆς ἱερός , δειπνίζω ὁ κατά καιρός θριαμβεύω , καί ὁ παρασκευή ὁ εὐωχία Ἡρακλεωτικός εἰμί . διοινοχοέω μέν γάρ οἰνόμελι , ὁ δέ βρῶμα ἄρτος μέγας καί καπνιστός κρέας ἑφθός καί ὁ πρόσφατος καθιερεύω ὀπτός δαψιλής . παρά δέ Τυρρηνός δίς ὁ ἡμέρα τράπεζα πολυτελής παρασκευάζω ἀνθινός τε στρωμνή καί ἔκπωμα ἀργύρεος παντοδαπός , καί δοῦλος πλῆθος εὐπρεπής παρίστημι ἐσθής πολυτελής κοσμέω . Τίμαιος δέ ἐν ὁ πρῶτος ὁ ἱστορίη καί ὁ θεράπαινα φημί παρά αὐτός μέχρι ὅς ἄν αὐξάνω γυμνός διακονέω .